**Dråby Vandværk d. 28 nov. 2022.**

**Brownout.**

**Der er kommet et nyt ord ind i det danske sprog " Brownout".**

Det kan få betydning for vandforsyningen fra vandværket i en kortere periode.

’Brownout’ er betegnelsen for en manuel aflastning af elnettet. En sådan aflastning vil typisk betyde, at et afgrænset og udvalgt område vil være uden strøm i to timer (dog kan dette forlænges).

Brownout varsles før strømmen afbrydes, således man har mulighed for at forberede sig med f.eks. vand til toiletskyld, vaske hænder o. lign.

Forbrugerne skal være opmærksomme på, at der muligvis kommer ufarlige urenheder (brunt vand) umiddelbart efter en strømafbrydelse, her tænkes på tøjvask, madlavning o. lign.

Vandværket følger situationen løbende og afventer evt. konsekvenserne ved "brownout".

NB! Dråby Vandværk har ikke en nødgenerator der kan forsyne vandværket med strøm ved nedbrud eller "brownout".